
Comunicat de presă
PES activists România arată cartonaşul roşu PD-L
PES activists România – militanţii Partidului Socialist European, îşi exprimă regretul de a vedea lipsa de democraţie din cadrul partidelor din România şi arată cartonaşul roşu PD-L.
Modalitatea în care fiica preşedintelui s-a impus pe poziţia de Secretar General al OTPD-L, indică absenţa de libertate într-un partid ce se laudă a fi democrat şi liberal.

Sintagmele menţionate în cadrul discursurilor ţinute de tinerii PD-L-işti precum „mă voi lăsa de modelling pentru această funcţie”, „vă promit unul din trei locuri” sau „puteai candida pe altă funcţie, unde te puteam susţine, dar tu ai ales asta pentru a face imagine” denotă lipsa de profesionalism din cadrul PD-L.

PES activists România critică vehement mondenizarea politicii româneşti şi politica de cumetrie pe care PD-L doreşte să o impună în România.

 
PD-L a arătat din nou, după ce candidaţii la preşedinţia PD-L şi a OTPD-L nu au avut contracandidaţi, că nu doreşte să facă o politică bazată pe proiecte şi soluţii concrete la problemele oamenilor şi susţine politica formelor fără fond.

In speranţa că acest partid se va moderniza şi democratiza, PES activists România îşi asumă rolul de arbitru şi trimite PDL-ul la vestiarele politicii democratice româneşti.

